 खर'सा आसाम मोनसे गोजामसिन सम्पद आसाम साहा कम्पानि ( Assam Tea Company ) आ थाबैनो राज्योआव लाबोनाय जागोन । बे खोथाखौ मिथिनो होयो डिब्रुगर जिलानि मायजान साहा बागान ( Maijan Tea Estate ) आव खुंफुंनाय गंसे खौरां मेलनि गेजेरजों BRS Group नि मासिगिरि ( Chairman ) बि आर चेट्टि बिथाङा । बिथांनि नाजानायावनो 2018 माइथायनि 18 अक्ट'बरआव आसाम साहा कम्पानि ( Assam Tea Company ) खौ बायनानै लादोंमोन । बिथांआ आरोबाव बुंथिनाय बादिब्ला आसाम साहा कम्पानिनि सिङाव गोसार जाना थानाय गासै गं 15 साहा बागान सामलायलांनायाव रांङारि हालोदा जोबोद गोख्रोंङैनो दं , फैबाय थानाय समफोराव मोनबो रोखोमनि जेंना जों मुगा मुगि जाया । बेयो जाफुंसारजानो जादों माथो गाहाम नोजोर थांखियाव गोनांथि होनाय आरो गोदान बिरोंदामिननि थि जुन्थि द्रन बायदिनि थाखाय । आसाम साहा कम्पानिनि गाहाइ मावख' ( Head Office ) खौ बरबरुवासिम लांनाय जागोन । बेनि गेजेरजों गमामायैनो बागाननि सोरबिथिं थानाय जायगायारि सुबुं ( Local Peoples ) आ थोंजों आरो खेंसालियायै खामानिआव थिसनथाय मोन्नाय आरो हाबलांनाय मदद जागोनखौ मिजिंथिनाय जादों । बेनि थारैनो गावखौ गायसंन्नायनि लामा ( Employment Opportunity ) महरै गसंदों होन्ना राज्यो - राजाया बुंथिदों । BRS Group नि मासिगिरि ( Chairman ) बि आर चेट्टि बिथाङा बुंथिनाय बादिब्ला खौरां गिरिजों जानाय मुगा मुगि बुब्लियाव फोरमायो दि बे हान्जा ( Group ) साहा बागानाव नांथाबना थानाय लेबार आरो गुबुन गुबुन सुबुंनि मदद जानाय आरो सुबुं सिबिथाइनि थांखि लानानै बरबरुवा हालामाव गंसे गोजौ थाखोनि बां सुबिदा सुपार स्पेसियेलिटि हस्पिटेल लुनाय जागोन । थारैनो नैबे गोदानै लुफुं जानो गोनां देहा फाहामसालिया साखाथि फाखाथिनि राज्यो राजा ( Local Peoples ) खौ सावस्रि सिबिथाय ( Health Service ) होगोन । लोगोसे बेवहायनो बि आर चेट्टि बिथाङा दुखुजों फोरमायो दि हादोरसानि गंनै पेपार मिल फारियै जागिरद आरो पन्स'ग्राम पेपार मिल खौ बिफानारि मावबिबानगिरि ( Authority ) आ सामलायनो गनायथि होयोब्ला आं सालायनो हायो होन्ना बुंथियो । आसामनि डिब्रुगर संसदारि बियाबनि बि जे पि सांसद आरो मिरु मन्थ्रि रामेश्वर टेलि बिथाङा बै पेपार मिल खौ इयुन समाव माबायदि खामानियाव बाहायलांनो हायो बेखौनो नायगासिनो दं होन्ना फोरमायथि होयो ।   
आसामनि डिब्रुगराव आसाम साहा कम्पानिनि गाहाइ मावख'खौ लांनाय जागोन : बि आर चेट्टि